laion/Wikipedia-Exotic huggingface dataset:
איזהו מקומן

אֵיזֶהוּ מְקוֹמָן הוא הפרק החמישי של מסכת זבחים המכונה על שם מילות הפתיחה של הפרק – "איזהו מקומן של זבחים". הפרק, כשמו, עוסק בהליך הקרבת הקורבנות לסוגיהם השונים ובמקום ההקרבה, ובקורבנות הנאכלים, גם במקום האכילה ובזמנה. המשנה הראשונה עוסקת בפר ושעיר של יום הכיפורים, זו שלאחריה בשאר החטאות הפנימיות, ולאחר מכן חטאת (חיצונית), עולה, אשם ושלמי ציבור, תודה ואיל נזיר, שלמים, בכור, מעשר וקרבן פסח. על כל קורבן מפורטים (לא כל הפרמטרים מופיעים בכל הקורבנות): היותו קדשי קדשים או קדשים קלים, מקום שחיטתו וקבלת דמו, צורת זריקת הדם, שפיכת שיירי הדם ודיני אכילת הקורבן. הרמב"ם פסק להלכה את כל ההלכות בפרק, מלבד הלכה אחת בהלכות קורבן פסח (שזמן אכילתו הוא רק עד חצות כדעת ר' אלעזר בן עזריה, והלכה כחכמים שבדיעבד ניתן לאכלו כל הלילה). הפרק נאמר כחלק מפרשת הקרבנות לפני תפילת שחרית. בעקבות דברי רב ספרא ”לעולם ישלש אדם שנותיו, שליש במקרא, שליש במשנה, ושליש בתלמוד” (תלמוד בבלי, מסכת קידושין, דף ל', עמוד א'), כתבו הראשונים, בעקבות סדר רב עמרם גאון, שיש ללמוד לפני פסוקי דזמרא מעט מכל אחד מהם. בארבעה טורים ובשולחן ערוך נאמר שיש לומר כמקרא את פרשת התמיד, לאחריה פרק זה כמשנה, ואחר כך, כתלמוד, את ברייתא דר' ישמעאל, ברייתא מתחילת הספרא המפרטת את 13 המידות שהתורה נדרשת בהן (הנחשבת כתלמוד אף שהיא ברייתא ממדרש הלכה). כהסבר לבחירת פרק זה דווקא, כתב הטור על פי הגמרא שלימוד הלכות הקרבנות שקול להקרבת הקרבנות, ולכן ראוי ללמוד את הלכות הקרבן לאחר קריאת פרשת התמיד. טעם נוסף כותב הרא"ה שבפרק זה אין כלל מחלוקות בין התנאים והוא כולו "משנה ברורה למשה מסיני". הרב ישראל ליפשיץ מסביר טעם זה ואומר שישנה מסורת שמשניות אלו הם הלכה למשה מסיני והם בדיוק בלשון שאמר משה רבנו. הבסיס למסורת זו הוא בכך שמקום האכילה של קדשי קדשים, שהוא בעזרה בלבד, מתואר במשנה כ"לפנים מן הקלעים". הקלעים, הם אלו שקבעו את גבולות חצר המשכן במשכן שבמדבר, ולכן יש אומרים שזהו סימן שהפרק הוא מתקופה זו. פרשת הקורבנות מסכת זבחים טקסט הפרק בוויקיטקסט איזהו מקומן, ב"אנציקלופדיה יהודית" באתר "דעת" אחת בפינה המזרחית צפונית של המזבח ואחת בפינה המערבית דרומית המורם מהם (החלקים מהקרבן שניתנים לכהן) כיוצא בהם (באותם דיני אכילה) אלא ששיך לכהנים ולכן נאכל לכהנים לנשיהם לבניהם ולעבדיהם הפסח אינו נאכל אלא בלילה, ואינו נאכל אלא עד חצות , ואינו נאכל אלא למנוייו, ואינו נאכל אלא צלי. משנה תורה, הלכות קורבן פסח, פרק ח' הלכה ט"ו תוספות שם, וכן רא"ש קידושין פרק א', סימן מב ארבעה טורים, אורח חיים, סימן נ', שולחן ערוך, אורח חיים, סימן נ', סעיף א' תלמוד בבלי, מסכת מנחות, דף ק"י, עמוד א' חידושי הרא"ה, מסכת ברכות דף לב. תפארת ישראל על משנה ג' אות כ"ד
מדין (פירושונים)

האם התכוונתם ל... מדין (דמות מקראית) (אנ') – בנו של אברהם מדין – ארץ ועם המוזכרים במקרא ובקוראן מדין (עיר מקראית) – עיר מקראית במדבר יהודה מלחמת מדין – מלחמה שהתרחשה בין עם ישראל לבין שבטי מדין צבי מדין – פרופסור להיסטוריה ישראלי מדן
אלכסיס קארל

אלכסיס קארל (בצרפתית: Alexis Carrel; 28 ביוני 1873 - 5 בנובמבר 1944) היה מנתח וביולוג צרפתי. מפורצי הדרך להשתלת איברים ולחקר תאי גזע, זוכה פרס נובל לפיזיולוגיה או לרפואה לשנת 1912 על טכניקה שפיתח לתפירת כלי דם והשתלות. בשנות ה-30 התחבר קארל לצ'ארלס לינדברג, לאחר שלינדברג פנה אל קארל בבקשה שיסייע בריפוי הלב של גיסתו. השניים המציאו משאבת דם שהיוותה צעד מקדים להשתלת איברים. כמלומדים אחרים בני התקופה, קידם קארל לפני מלחמת העולם השנייה את השבחת הגזע, ובימי המלחמה היה אחראי בצרפת של וישי על קרן שעסקה במדיניות השבחת הגזע בצרפת. פעילותו זו, כמו גם קשריו עם ז'אק דוריו והמפלגה העממית הצרפתית שבראשותו, הובילו למעצרו באוגוסט 1944 ופתיחת חקירה נגדו באשמת שיתוף פעולה עם הנאצים, אולם הוא שוחרר בגלל מצב בריאותו ומת לפני שנפתח בירור מקיף בעניינו, ולמעשה לא נשפט מעולם בגין חשדות אלו. קארל נבחר פעמיים, בשנת 1924 ובשנת 1927, כחבר כבוד באקדמיה למדעים של ברית המועצות. מדיה וקבצים בנושא אלכסיס קארל בוויקישיתוף אלכסיס קארל, באתר פרס נובל (באנגלית) אלכסיס קארל, באתר אנציקלופדיה בריטניקה (באנגלית) אלכסיס קארל, באתר "Find a Grave" (באנגלית) כך התקבל שמו, אך ההגייה המקורית הנכונה היא [alɛksi kaʁɛl], אלכסי קארל. ד"ר א. פויירשטיין, תעלומת הקולונל לינדברג, הצופה, 22 ביוני 1945 סאשה גיטרי, משמר, 30 באוגוסט 1944 אחר חצות, משמר, 6 בנובמבר 1944 ערך זה הוא קצרמר בנושא רפואה ובנושא צרפת. אתם מוזמנים לתרום לוויקיפדיה ולהרחיב אותו.
סיומוט

סיומוט (בגרינלנדית: Siumut- "קדימה") היא מפלגה סוציאל-דמוקרטית גרינלנדית. סיומוט הוקמה בשנת 1971 כתנועה פוליטית, והפכה למפלגה בשנת 1977. בינואר 1979 זכתה גרינלנד בשלטון בית (Home Rule), ובאפריל אותה שנה התקיימו בחירות כלליות, וסיומוט זכתה ב-13 מושבים מתוך 21 המושבים בפרלמנט של גרינלנד (לאנדסטינג) שהוקם בעקבות השינוי במעמדה המדיני. הישג זה איפשר ליו"ר המפלגה יונתן מוצפלדט להפוך לראש הממשלה הראשון של גרינלנד. בעקבות הבחירות הכלליות בשנת 1991, מוצפלדט הוחלף על ידי לארס אמיל יוהנסן, שהקים קואליציה עם האינואיט אטקטיגיט. משנת 1997 ועד 2002 היה מוצפלדט שוב ראש הממשלה, עד שהוחלף על ידי הנס אנוקסן מ-2002 ועד 2009. בבחירות הכלליות שנערכו ב-15 בנובמבר 2005, זכתה המפלגה ב-30.7% מהקולות הבוחרים, שהיוו 10 מתוך 31 מושבים בלאנדסטינג. בבחירות הכלליות ב-2009, היא זכתה ב-26.5% מקולות הבוחרים ו-9 מהמושבים ובבחירות 2013, היא זכתה ב-42.8% מקולות הבוחרים (14 מתוך 31 מושבים). בבחירות 2014 המפלגה עדיין הייתה המפלגה הגדולה ביותר, אך היא איבדה ייצוג של שלושה חברי פרלמנט. הפרלמנט של גרינלנד הפולקטינג אתר האינטרנט הרשמי של סיומוט
ג'ירף קורדופן

ג'ירף קורדופן (שם מדעי: Giraffa camelopardalis antiquorum) הוא תת-מין של ג'ירף מנומר החי בדרום צ'אד, הרפובליקה המרכז-אפריקאית, צפון קמרון והרפובליקה הדמוקרטית של קונגו. בעבר היה ויכוח באשר לגבולות של תפוצת מין זה בהשוואה לגבולות הג'ירף הדרום אפריקני – קבוצות מסוימות בצפון קמרון נחשבו לג'ירף מערב אפריקני. מחקרים גנטיים שנערכו בשנת 2007 בגני חיות חשפו כי למעשה כל ה"ג'ירפים המערב אפריקניים" בגני חיות הם ג'ירפים קורדופניים. בהשוואה לשאר תת-המינים, ג'ירף קורדופן מתאפיין בכתמים קטנים באופן יחסי, לא סדירים בפנים הרגליים. שמו של תת-המין מתייחס לאזור קורדופן שבסודאן. לפי הערכה, פחות מ-3000 ג'ירפים חיים באזור התפוצה של תת-המין, שהוא אזור רווי מלחמות בין בני אדם, ובנוסף יש 65 פרטים החיים בשבי. מדיה וקבצים בנושא ג'ירף קורדופן בוויקישיתוף ג'ירף קורדופן, באתר ITIS (באנגלית) ג'ירף קורדופן, באתר NCBI (באנגלית) ג'ירף קורדופן, באתר GBIF (באנגלית) מידע על כל תת-המינים של ג'ירף מנומר (אנגלית) ג'ירף קורדופן באתר הרשימה האדומה של IUCN ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.
עזרא קליין

עזרא קליין (באנגלית: Ezra Klein; נולד ב-9 במאי 1984) הוא עיתונאי, בלוגר ופרשן פוליטי יהודי אמריקאי בעל מדור בניו יורק טיימס ופודקאסט. קליין הקים והיה העורך הראשי של אתר החדשות Vox. קליין נולד וגדל באירוויין שבקליפורניה, בבית יהודי. בנם של אומנית ופרופסור למתמטיקה. קליין למד באוניברסיטת קליפורניה, סנטה קרוז במשך שנתיים לפני שעבר לאוניברסיטת קליפורניה, לוס אנג'לס, שם סיים את לימודיו ב-2005 במדעי המדינה. ב-2003 קליין החל לעבוד כמתמחה במגזין Washington Monthly והחל לכתב בלוג בנושאים פוליטיים. ב-2009 הוא ההצטרף לוושינגטון פוסט כבלוגר. בהמשך כתב טורי דעה ופרשנות עבור המהדורה המודפסת של העיתון. הוא גם החל לשמש, מאותה שנה, כפרשן פוליטי בערוץ MSNBC, ובפרט בתוכניות של רייצ'ל מדאו וכריס מתיוס. במאי 2011 קליין כתב גם עבור בלומברג. בינואר 2014, קליין פרש מהוושינגטון פוסט והקים עם מספר עיתונאים את אתר החדשות וקס (Vox). הוא שימש כעורך ראשי של האתר. קליין היה אחד מהיוצרים של התוכנית "מקרוב', המשודרת בנטפליקס החל משנת 2018. ב-2020 קליין הצטרף לניו יורק טיימס. קליין נשוי מאז אוקטובר 2011 לאני לאורי (אנ'), כתבת לענייני כלכלה של "האטלנטיק" ולזוג שני ילדים. מדיה וקבצים בנושא עזרא קליין בוויקישיתוף עזרא קליין, ברשת החברתית פייסבוק עזרא קליין, ברשת החברתית אקס (טוויטר) הבלוג של עזרא קליין בוושינגטון פוסט Ezra Klein - The New York Times, www.nytimes.com (באנגלית) Ezra Klein Profile and Activity - Vox, www.vox.com washmonthly, The Trajectory of Ezra Klein, Washington Monthly, ‏2012-09-08 (באנגלית אמריקאית) Ezra Klein, Ezra Klein - Introduction, voices.washingtonpost.com, ‏May 18, 2009 Benjamin Wallace, Ezra Klein on His New Vox Media Venture -- New York Magazine - Nymag, New York Magazine, ‏Jan. 31, 2014 (באנגלית אמריקאית) Nicholas Carlson, Here's What Everyone Is Too Polite To Say About Ezra Klein, Wonkblog, And Vox, Business Insider, ‏Jan 27, 2014 (באנגלית אמריקאית) Joshua Benton, Vox’s new Netflix series is really good, but it doesn’t get us any closer to figuring out what news on streaming platforms looks like, Nieman Lab, ‏May 23, 2018
מפלגת נאלראק

מפלגת נאלראק (גרינלנדית: Partii Naleraq) היא מפלגת מרכז פופוליסטית גרינלנדית. המפלגה הוקמה על ידי הנס אנוקסן בינואר 2014, לאחר שעזב את מפלגת סיומוט. ב-בחירות בנובמבר 2014 זכתה המפלגה בשלושה מושבים בפרלמנט של גרינלנד: הנס אנוקסן, פר רוסינג-פטרסן (גם כן חבר סיומוט לשעבר) ואנטון פרדריקסן (לשעבר מנהיג מפלגת התאחדות המועמדים). ב-בחירות בנובמבר 2018 זכתה המפלגה בארבעה מושבים בפרלמנט של גרינלנד. ב-19 במאי 2018, אושר כי חבר הפרלמנט הנריק פליישר עזב את המפלגה. ב-20 במאי 2018, מקורות חדשותיים דיווחו שהוא עובר לסיומוט, אם כי פליישר עצמו לא אישר רשמית את הדיווח עד 22 במאי 2018 אתר האינטרנט הרשמי של מפלגת נאלראק (בגרינלנדית) אתר האינטרנט הרשמי של מפלגת נאלראק (בדנית) Hansen, Nukappiaaluk (20 במאי 2018). "Hans Enoksen: Henrik Fleischer skifter til Siumut". Sermitsiaq.ag (בדנית). נבדק ב-21 במאי 2018. {{cite news}}: (עזרה) Kleist, Bikki P.; Lihn, Anton Gundersen (20 במאי 2018). "Medie: Henrik Fleischer skifter til Siumut". KNR.gl (בדנית). נבדק ב-21 במאי 2018. {{cite news}}: (עזרה) Kristiansen, Ivik P.; Petersen, Ane-Marie; Veirum, Thomas Munk (22 במאי 2018). "Partihopper Fleischer: Jeg er ikke den første i historien til at skifte parti". KNR.gl (בדנית). נבדק ב-27 במאי 2018. {{cite news}}: (עזרה) ערך זה הוא קצרמר בנושא מפלגות ובנושא גרינלנד. אתם מוזמנים לתרום לוויקיפדיה ולהרחיב אותו.
אלתר שמואלביץ

הרב רפאל אלתר הלוי שמואלביץ (בערך תרל"ח, 1878 - תרע"ט, 1918) חתן הסבא מנובהרדוק וראש ישיבות סטוצ'ין וגרודנא. בילדותו הלך ללמוד בסלובודקה. בשנת תרנ"ו פנה הרידב"ז שהיה רבה של סלוצק ל"סבא מסלובודקה", הרב נתן צבי פינקל, וביקשו להקים ישיבה בעירו, הרב פינקל נענה לבקשתו ושלח ארבעה עשר תלמידים בראשות הרב איסר זלמן מלצר, וביניהם הרב רפאל אלתר, הרב אהרן קוטלר והרב פסח פרוסקין להקים את הישיבה. נישא לעטיל בתו של הסבא מנובהרדוק. מיד לאחר נישואיו שלחו חמיו לכהן כר"מ בסניף של ישיבת נובהרדוק שפתח בעיירה לודבינובה. בראש השנה שנת תרס"ב נולד בנו בכורו הרב חיים שמואלביץ. בשנת תרס"ח התמנה הרב יהודה לייב חסמן לרב העיר סטוצ'ין שבפלך וילנה שבליטא, והקים בה ישיבה בשם "ענף כנסת ישראל", שהייתה סניף של ישיבת "כנסת ישראל" בסלבודקה. הוא קרא לרב רפאל אלתר לכהן בישיבה כר"מ. לצידו כיהן כר"מ הרב נחמן קולידצקי (אביו של הרב יצחק קוליץ). עם השנים התקדם והיה לראש הישיבה בה. מסופר כי אף הציע לרבי ירוחם ליבוביץ לכהן כמשגיח לצידו. בראשית ימי מלחמת העולם הראשונה התרוקנה הישיבה מלומדיה. הרב שמואלביץ ברח עם משפחתו לגרודנא שבפולין. עקב היות העיר גרודנא צומת דרכים חשוב בין פולין לרוסיה התקבצו אליה תלמידי ישיבות רבים, ובשנת תרע"ו הוקמה בה ישיבת שער התורה. הרב שמואלביץ מונה לר"מ. לאחר המלחמה שב לסטוצ'ין. בשנת תרע"ח נפטרה אשתו, ולאחר כמה חודשים חלה אף הוא ונפטר בי"ג בחשוון ה'תרע"ט, כבן ארבעים, מחולי המגפה שהשתוללה באותם ימים. נקבר לצד אשתו בעיירה סטוצ'ין. בניו היו הרב חיים שמואלביץ ראש ישיבת מיר, והרב שלמה (נולד ה'תרע"ג) שהתגורר בארצות הברית. חתניו היו הרב ניסן פוטאשינסקי, נספה בטבח בישיבת בירזש, והרב יצחק אלחנן ולדשיין, שנספה אף הוא בימי המלחמה. על פתיחת הישיבה בסלוצק באתר "דעת" "בדרך עץ החיים", ח"א, ידעאל מלצר, תשמ"ה, עמוד 92 "מורשת אבות" ח״ה, עמוד 181 הרב חיים שמואלביץ, פרקי חיים, יצחק מתתיהו טננבוים, תש"מ, עמוד 8
גודוי קרוס

גודוי קרוס (בספרדית: Godoy Cruz) היא עיר בפרובינציית מנדוסה בארגנטינה. העיר שוכנת מדרום לבירת הפרובינציה מנדוסה והיא חלק מהמטרופולין שלה. נכון לשנת 2010, אוכלוסיית העיר מונה 191,299 תושבים. העיר נוסדה במקור תחת השם ויז'ה סן ויסנטה ב-1872. ב-1899 שמה שונה לוויז'ה בלגראנו וב-9 בפברואר 1909 שמה שונה עוד פעם לגודוי קרוס, כהוקרה לתומאס גודוי קרוס, שהיה מושל הפרובינציה ואחד מנציגיה לקונגרס טוקומן. בעיר נמצא קבוצת הכדורגל גודוי קרוס, המשחקת בליגת העל הארגנטינאית. מדיה וקבצים בנושא גודוי קרוס בוויקישיתוף אתר האינטרנט הרשמי של גודוי קרוס גודוי קרוס, באתר אנציקלופדיה בריטניקה (באנגלית) ערך זה הוא קצרמר בנושא יישובים בארגנטינה. אתם מוזמנים לתרום לוויקיפדיה ולהרחיב אותו.
ממשלת גרינלנד

ממשלת גרינלנד (בגרינלנדית: Naalakkersuisut, בדנית: Grønlands Regering) היא הרשות המבצעת בגרינלנד, בכל הקשור לענייני הממשל הנוגעים לענייני הפנים של גרינלנד. חברי הממשלה ממונים על ידי ראש ממשלת גרינלנד, אך באופן רשמי מאושרים על ידי חברי הפרלמנט של גרינלנד (Inatsisartut). חברי הממשלה אינם בהכרח נבחרי ציבור, וניתן למנות לתפקידים השונים כל אדם. הממשלה תכיל לרוב בסביבות 10 חברי ממשלה (כולל ראש הממשלה), הנקראים גם "שרים", וכל אחד מהם עומד בראש משרד ממשלתי וממונה על ידי ראש הממשלה. אתר האינטרנט הרשמי של ממשלת גרינלנד ממשלת גרינלנד, ברשת החברתית פייסבוק ממשלת גרינלנד, ברשת החברתית אקס (טוויטר)
קסבייה תומא

קסבייה תומא (בצרפתית: Xavier Tomas; נולד ב-4 בינואר 1986) הוא כדורגלן צרפתי המשחק בעמדת הבלם. תומא התחיל את הקריירה שלו במחלקת הנוער של גוואנון ושימש כקפטן בכל קבוצות הגילאים. כשהיה בן 18 ערך את הופעת הבכורה שלו במועדון נגד מונפלייה ולאחר זמן קצר חתם על חוזה ל-3 שנים. לעומת זאת, הוא מיעט לשחק ובקיץ 2006 הושאל לרודז ולאחר מכן שוחרר מהמועדון. בקיץ 2007 חתם בטור. לאחר 3 שנים בטור חתם באולימפיאקוס וולו היוונית. בקיץ 2011 חתם בלבדיאקוס ובתום עונה אחת חזר לקדנציה שנייה בטור שנמשכה שנתיים. לאחר שלא זכה לדקות משחק קבת חזר ללבדיאקוס. ביוני 2015 חתם במכבי פתח תקווה הישראלית. ביוני 2016 חתם בבני יהודה. בדצמבר 2016 שוחרר מבני יהודה וכעבור זמן קצר חתם בלוזאן. בקיץ 2017 חתם בהמילטון אקדמיקל. בספטמבר 2018 תומא חתם ברד סטאר. ב-7 ביוני 2019 חתם בלאוואל. בקיץ 2020, תומא חתם ביוניש אש מליגת העל הלוקסמבורגית. מדיה וקבצים בנושא קסבייה תומא בוויקישיתוף קסבייה תומא, ברשת החברתית אקס (טוויטר) קסבייה תומא, ברשת החברתית אינסטגרם קסבייה תומא, ברשת החברתית LinkedIn קסבייה תומא, באתר Transfermarkt קסבייה תומא, באתר Soccerway קסבייה תומא, באתר WorldFootball.net קסבייה תומא, באתר FootballDatabase.eu ערך זה הוא קצרמר בנושא כדורגלנים צרפתים. אתם מוזמנים לתרום לוויקיפדיה ולהרחיב אותו.
אישבי-ארה

אִישבִּי-אֶרָה (באכדית𒀭𒅖𒁉𒀴𒊏 תעתיק פונטי:‏d}iš-bi-er[3]-ra}) היה המייסד של שושלת איסין. על פי הכרונולוגיה הנמוכה הוא שלט בין השנים 1953 לפנה"ס - 1921 לפנה"ס, ואילו על פי הכרונולוגיה הגבוהה הוא שלט בין השנים 2017 לפנה"ס - 1985 לפנה"ס. פירוש שמו מאכדית אומר: "שבע (אל הדבר) ארה", שם כזה ניתן לילדים לאחר שאחיהם נפטרו ממגפה. אישבי-ארה לא היה ממוצא שומרי, הוא היה ממוצא אכדי מעיר מארי. ישנן השערות כי אכן מוצאו מעיר מארי, אך למרות שמו האכדי הוא היה אמורי. בתקופת שלטונו של המלך האחרון של שושלת אור 3, איבי-סין, היה אישבי-ארה קצין בכיר בצבאו של איבי-סין. בזמן שהשומר עברה תקופה קשה והייתה תחת התקפה מצד אמורים ועילם שלח איבי-סין את אישבי-ארה למשימת מסחר במטרה לרכוש חיטה. הוא הצליח לרכוש כמות גדולה של חיטה, אך לאחר ששמע כי אמורים פלשו לשומר וכבשו טירה אחר טירה הוא הגיע עם הסחורה לאיסין במקום אור. במכתב ששולח אישבי-ארה לאיבי-סין הוא מבקש מאחרון לשלוח לו ספינות כדי לפזר את החיטה בין עריה של שומר, ובאותו מכתב הוא דורש כי ימנו אותו לאחראי על הערים איסין וניפור. למרות שאיבי-סין תכנן להיענות לדרישותיו אישבי-ארה חש את כוחו והכריז על עצמו כמלך, תחילה הוא השתלט על עיר פולחן מרכזית של שומר, ניפור. לאחר השתלטות על ניפור הוא המשיך להשתלט על שאר עריה החשובות של שומר. איסין, עיר בירתו של איבי-סין נשארה בידיו של האחרון והמשיכה לשמש כעיר בירתו. עם התרחבות כוחו והשפעתו של אישבי-ארה, שומר נחלקה תחת שלטונם של שני מלכים. איבי-סין בעצם שלט על העיר אור בלבד, ואילו אישבי-ארה שלט על שאר עריה של שומר. בשנת שלטונו ה-25 של איבי-סין פלשו לעיר עילמים וכבשו אותה. הם שבו את איבי-סין והשאירו בעיר כוח משמר. מספר שנים לאחר מכן אור נכבשה על ידי צבאו של אישבי-ארה ובכך הוא הפך לשליטה של כלל ארץ שומר. הוא שלט במשך 33 שנים. לאחר פטירתו ירש את כס מלכות ממלכת איסין, בנו של אישבי-ארה, שו-אילישו. נתן וסרמן ויגאל בלוך, האמורים: מסופוטמיה בראשית באלף השני לפנה"ס, כרמל, 2019 Samuel Noah Kramer, The Sumerians: Their History, Culture, and Character, The University Chicago Press, 1963. Kathleen Kuiper (ed.), Mesopotamia: The World's Earliest Civilization, The Rosen Publishing Group, 2010. I. E. S. Edwards, The Cambridge Ancient History, Cambridge University Press, volume 1, part 2, 1971. שמות שנות שלטונו של אישבי-ארה Kramer, p.71 Mesopotamia: The World's Earliest Civilization, p. 67 וסרמן ובלוך עמ' 120-119 וסרמן ובלוך, עמ' 119 Kramer, p.70 שמות שנות שלטונו של אישבי-ארה
סיודד פריקו

סיודד פריקו (בספרדית: Ciudad Perico), או בקיצור פריקו, היא עיר בפרובינציית חוחוי בארגנטינה. העיר נמצאת במרחק של 35 קילומטרים מסן סלבדור דה חוחוי, בירת הפרובינציה. ההתיישבות באזור החלה כבר במאה ה-16, עת הוא קיבל את השם וז'ה דה לוס פריקוס (valle de los pericos, מילולית: "עמק התוכיים") בשל ציפורי התוכי הרבות באזור. ב-29 באוקטובר 1913 נפתחה באזור תחנת רכבת בשם "אסטסיון פריקו", שנועדה לשרת את ההצטלבות בין הקו בין סן סלבדור דה חוחוי ובואנוס איירס והקו בין העיר סלטה והגבול עם בוליביה. תוך זמן קצר התפתחה התיישבות סביב התחנה שאימצה את השם שלה. בעשורים שלאחר מכן שם המקום שונה ל"סנדה דה מדינה" ובהמשך ל"חואן דומינגו פרון", על שם נשיא ארגנטינה חואן דומינגו פרון. ב-1967 השם שונה סופית לסיודד פריקו. סיודד פריקו היא אחד המוקדים הכלכליים של הפרובינציה. הכלכלה המקומית מתבססת על גידול טבק וכן על היותה מרכז תחבורתי. על גבול תחום השיפוט של העיר נמצא נמל התעופה הבינלאומי גוברנדור אורסיו גוסמאן, אשר בעיקרון משרת את בירת הפרובינציה סן סלבדור דה חוחוי. מדיה וקבצים בנושא סיודד פריקו בוויקישיתוף
ז'אנג ז'י

הרפובליקה העממית של סין זהו שם סיני; שם המשפחה הוא ז'אנג. ז'אנג ז'י (במנדרינית תקנית: 郑智 נולד ב-20 באוגוסט 1980) הוא כדורגלן עבר סיני ששיחק בעמדת הקשר ושימש כקפטן נבחרת סין. ז'אנג התחיל את הקריירה שלו בצעירי ליאונינג כמגן. בשנת 2001 חתם בשנג'ן מליגת העל בה הוסט לעמדת הקשר, וזכה עימה באליפות בשנת 2004. לקראת תחילת עונת 2005 חתם בשאנדונג לוננג במדיה כבש 31 שערים ב-45 משחקים. בתום עונת 2006 זכה עם המועדון בדאבל. ב-29 בדצמבר 2006 הושאל לצ'רלטון את'לטיק עד לסיום העונה עם אופציה לרכוש את כרטיס השחקן שלו בתום תקופת ההשאלה. הוא ערך את הופעת הבכורה שלו במשחק ליגה נגד מנצ'סטר יונייטד. ב-18 במרץ 2007 הבקיע את שער הבכורה שלו בצ'רלטון בניצחון 2–0 נגד ניוקאסל יונייטד. לאחר שנגמרה עונת 2006/2007, חזר ז'אנג לשאנדונג ושיחק בה עד אוגוסט 2007 אז מימשה צ'רלטון את האופציה עליו והוא חתם לשנתיים. בתום עונת 2007/2008 המועדון ירד לפוטבול ליג הראשונה ועזב את המועדון לאחר שסיים את חוזהו. ב-1 בספטמבר 2009, חתם לשנתיים בסלטיק והפך לסיני השני שמשחק בליגה הסקוטית אחרי דו ויי. ב-4 באוקטובר 2009 ערך את הופעת הבכורה שלו במדי סלטיק בדרבי נגד גלאזגו ריינג'רס, במשחק זה סחט פנדל שנתן לסלטיק ניצחון 2–1. ב-8 במאי 2010 הבקיע את שער הבכורה שלו במועדון נגד הארט אוף מידלות'יאן. ב-28 ביוני 2010 חזר לסין כאשר חתם בגואנגג'ואו אוורגראנד ששיחקה אז בליגה הסינית השנייה. ב-17 ביולי 2010 ערך את הופעת הבכורה שלו בקבוצה נד ווהאן זל, ארבעה ימים לאחר מכן כבש את שער הבכורה שלו במועדון בניצחון 10–0 נגד נאנג'ינג יויו. את העונה הוא סיים עם חמישה שערים ועלה עם הקבוצה לליגת העל. בתום העונה הקפטן לי ז'יהאי עזב את המועדון וז'אנג הפך לקפטן. בתום עונת 2011 זכה עם המועדון באליפות והפך לכדורגלן הראשון שזוכה באליפות סין עם שלושה מועדונים שונים. עונה לאחר מכן עם המועדון בדאבל. ב-9 בנובמבר 2013 זכה עם המועדון בליגת האלופות האסיאתית, כאשר המועדון הפך למועדון הסיני הראשון שזוכה במפעל. בצעירותו שיחק ז'אנג בנבחרת הצעירה של סין. בשנת 2002 ערך את הופעת הבכורה שלו בנבחרת סין. ב-29 בינואר 2004 הבקיע את שער הבכורה שלו בנבחרת במשחק ידידות בו ניצחה סין 1–0 את מקדוניה. ז'אנג נכלל בסגל הנבחרת בגביע אסיה 2004, גביע אסיה 2007, אולימפיאדת בייג'ינג (2008) וגביע אסיה 2015. ז'אנג שימש גם כקפטן הנבחרת. שנג'ן אליפות סין: 2004 שאנדונג לוננג אליפות סין: 2006 גביע ה-FA הסיני: 2006 גואנגג'ואו אוורגראנד הליגה הסינית השנייה: 2010 אליפות סין: 2011, 2012, 2013, 2014, 2015, 2016, 2017 גביע ה-FA הסיני: 2012, 2016 הסופר קאפ הסיני: 2012, 2016, 2017, 2018 ליגת האלופות האסיאתית: 2013, 2015 אישיים כדורגלן השנה בסין: 2002, 2006 נבחרת גביע אסיה 2004 כדורגלן השנה באסיה: 2013 נבחרת ליגת האלופות האסיאתית: 2013 נבחרת העונה בליגת העל הסינית: 2002, 2003, 2004, 2005, 2006, 2012, 2013, 2014, 2015 מדיה וקבצים בנושא ז'אנג ז'י בוויקישיתוף ז'אנג ז'י, באתר Transfermarkt ז'אנג ז'י, באתר Soccerway ז'אנג ז'י, באתר BDFutbol ז'אנג ז'י, באתר WorldFootball.net ז'אנג ז'י, באתר National Football Teams ז'אנג ז'י, באתר FootballDatabase.eu פרופיל המאמן, באתר Transfermarkt
פיטר רוסקאם

פיטר רוסקאם (באנגלית: Peter Roskam; נולד ב-13 בספטמבר 1961) הוא פוליטיקאי אמריקאי חבר המפלגה הרפובליקנית. כיהן כנציג המחוז השישי של אילינוי בבית הנבחרים של ארצות הברית בשנים 2007–2019. רוסקאם נולד במחוז קוק שבאילינוי. ב-1983 סיים תואר ראשון במדע המדינה מאוניברסיטת אילינוי באורבנה-שמפיין. לאחר הלימודים עבד כמורה, בשנים 1985 עד 1987 עבד במטהו של חבר הקונגרס מטקסס טום דיליי ושל חבר הקונגרס מאילינוי הנרי הייד. ב-1989 סיים תואר JD במשפטים מהמכון הטכנולוגי של אילינוי ועבד כעורך דין פרטי. בשנים 1993 עד 1999 כיהן בבית הנבחרים של אילינוי, ובשנים 2000 עד 2006 כיהן בסנאט של מדינת אילינוי. בנובמבר 2006 נבחר לנציג המחוז השישי של אילינוי בבית הנבחרים של ארצות הברית, לאחר שגבר על יריבתו מהמפלגה הדמוקרטית תמי דקוורת'. מאז נבחר לחמש כהונות נוספות, האחרונה בהן בנובמבר 2016. בבחירות בנובמבר 2018 הפסיד למועמד המפלגה הדמוקרטית שון קסטן. בשנים 2011 עד 2014 כיהן כסגן מצליף הסיעה הרפובליקנית. שימש חבר בוועדת המיסוי והתקציב (Committee on Ways and Means) וכיהן כיו"ר ועדת המשנה שלה לענייני פיקוח. כמו כן הוא היה חבר בוועדה המיוחדת לחקירת אירועי מתקפת הטרור בקונסוליה האמריקנית בבנגאזי ב-2012. רוסקם כיהן כיושב ראש משותף של השדולה הרפובליקנית למען ישראל בבית הנבחרים, יחד עם דאג למבורן, לאונרד לאנס ולי זלדין. ב-2015 העביר בקונגרס את החוק למאבק ב-BDS ובחרם על ישראל (H.R. 825: United States-Israel Trade and Commercial Enhancement Act). החוק נחתם על ידי נשיא ארצות הברית ברק אובמה ביוני 2015. נשוי לאליזבת ואב לארבעה ילדים. מדיה וקבצים בנושא פיטר רוסקאם בוויקישיתוף פיטר רוסקאם, ברשת החברתית פייסבוק פיטר רוסקאם, ברשת החברתית אקס (טוויטר) פיטר רוסקאם, סרטונים בערוץ היוטיוב פיטר רוסקאם באתר בית הנבחרים פיטר רוסקאם, באתר המדריך הביוגרפי של הקונגרס של ארצות הברית (באנגלית)
ברנדור אולסן

ברנדור הנדריקסון אולסן (בפארואזית: Brandur Hendriksson Olsen; נולד ב-19 בדצמבר 1995) הוא כדורגלן פארואזי המשחק בפרדריקסטאד ובנבחרת איי פארו בעמדת הקשר. אולסן התחיל את הקריירה שלו ב-B71 סאנדוי. בשנת 2013 עבר לפ.צ. קופנהגן, בספטמבר 2014 הצטרף לקבוצה הבוגרת. ב-15 באוגוסט 2014 נכלל לראשונה בסגל הקבוצה הבוגרת. ב-30 באוקטובר 2014 אולסן ערך את הופעת הבכורה בקבוצה הבוגרת במשחק הגביע נגד רוסקילדה. ב-13 באפריל 2015, אולסן ערך את הופעת הבכורה שלו במשחק ליגה בניצחון נגד סילקבורג. ב-14 במאי 2015, אולסן הבקיע את שער הבכורה שלו במדי קופנהגן במסגרת גמר הגביע הדני נגד וסטסיאלנד שהיה גם שער הניצחון שהוביל לזכייתה של קופנהגן בגביע. כעבור שבועיים אולסן הבקיע את שער הבכורה שלו בליגה בניצחון 0-1 נגד אודנסה. ב-22 בדצמבר 2015 הושאל לונדסיסל מהליגה הדנית הראשונה עד לסיום העונה על מנת לצבור דקות משחק. ב-21 באפריל 2018 חתם בהפנרפיירדיר מליגת העל האיסלנדית. ב-11 באוקטובר 2014 ערך את הופעת הבכורה שלו בנבחרת איי פארו במשחק נגד צפון אירלנד במסגרת מוקדמות יורו 2016. ב-13 ביוני 2015 הבקיע את שער הבכורה שלו בנבחרת בניצחון 1-2 נגד יוון. פ.צ. קופנהגן הגביע הדני: 2014/2015 מדיה וקבצים בנושא ברנדור אולסן בוויקישיתוף ברנדור אולסן, ברשת החברתית אינסטגרם ברנדור אולסן, באתר Transfermarkt ברנדור אולסן, באתר Soccerway ברנדור אולסן, באתר National Football Teams ברנדור אולסן, באתר FootballDatabase.eu פרופיל השחקן באתר פ.צ. קופנהגן ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
פלפלה

פלפלה (בספרדית: Palpalá) היא עיר בפרובינציית חוחוי בארגנטינה. העיר נמצאת במרחק של 13 קילומטרים דרום-מזרחית לסן סלבדור דה חוחוי, בירת הפרובינציה, ובמרחק של 1,686 קילומטרים צפון-מערבית לבואנוס איירס, בירת ארגנטינה. השם פלפלה הוא ככל הנראה עיוות של השם פספלה (Paspala), שמו של העמק בו נמצאת העיר בשפת קקאן. פלפלה נוסדה באופן רשמי ב-17 באפריל 1948. בקרבת פלפה הוקם מפעל פלדה בשם "אלטוס אורנוס ספלה" שסיפק תעסוקה למתיישבים. בהמשך הגיעו לפלפלה מהגרים מסוריה, לבנון, ספרד, איטליה, צ'ילה ובוליביה אשר הגדילו את אוכלוסייתה. ב-25 במאי 1972 פלפלה קיבלה מעמד רשמי של עיר. בעשורים האחרונים של המאה ה-20 מפעל הפלדה ירד מחשיבותו ומאז כלכלת העיר מתבססת בעיקר על גידול טבק. מדיה וקבצים בנושא פלפלה בוויקישיתוף ערך זה הוא קצרמר בנושא יישובים בארגנטינה. אתם מוזמנים לתרום לוויקיפדיה ולהרחיב אותו.